Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 466

13. Hitelek és bankközi ügyletek összesen A részletező soraiban az összes hitelintézeti (kivéve a Jegybanknál elhelyezett) kintlévőséget, valamint az I. A 5. Hitel eszközcsoportban kimutatott állományt kell minősíteni és az utánuk képzett összes (I. A 59) céltartalékot kimutatni. A 13.1. Hitelintézetek, PBBS sorban a hitelintézeteknél, valamint a PBBS vállalkozásoknál lévő összes kintlévőséget minősítve kell feltüntetni (beleértve a velük szembeni összes követelést, így az I. A 13.1., 13.2., 14. sorokban szereplő elszámolási vagy átvezetési számlán lévő állományt, valamint az I. A 42., 43., 44. sorokban feltüntetett betéteket is) és a megképzett céltartalékot kimutatni. Az MNB-nél elhelyezett pénzeszközök és betétek nem minősítendő tételek, utánuk kockázati céltartalékot nem kell képezni. A lakáscélú hitelek halasztott kamatának tőkésített összegében fennálló kamatkövetelések után képzett kockázati céltartalékot a megfelelő eszközsorban kell kimutatni. A halasztott fizetéssel eladott eszközöket a hitelkövetelések között kell szerepeltetni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes